## Pravilnik o osnovama organiziranosti vatrogasnih postrojbi na teritoriju Republike Hrvatske

### NN 61/1994 (19.8.1994.), Pravilnik o osnovama organiziranosti vatrogasnih postrojbi na teritoriju Republike Hrvatske

# MINISTARSTVO UNUTARNJIH POSLOVA

Na temelju članka 25. stavka 1. alineje 1. Zakona o vatrogastvu ("Narodne
novine", br. 58/93.) ministar unutarnjih poslova donosi

## PRAVILNIK

### O OSNOVAMA ORGANIZIRANOSTI VATROGASNIH POSTROJBI NA TERITORIJU REPUBLIKE HRVATSKE

I. TEMELJNE ODREDBE

Članak 1.

(1) Ovim Pravilnikom propisuju se osnove organiziranosti vatrogasnih
postrojbi koje sukladno Zakonu o vatrogastvu (u daljnjem tekstu: Zakon)
djeluju kao javne vatrogasne postrojbe (u daljnjem tekstu: vatrogasne postrojbe).

(2) Vatrogasne postrojbe sukladno stavku 1. ovoga članku su:

1. vatrogasna postrojba Ministarstva unutarnjih poslova;

2. vatrogasna postrojba udruge dobrovoljnih vatrogasaca - vatrogasna
postrojba udruge dobrovoljnih vatrogasaca utvrđena planom zaštite od požara
grada, Grada Zagreba, općine, kotara s posebnim statutom i županije, -
ostale vatrogasne postrojbe u sastavu udruga dobrovoljnih vatrogasaca:

3. profesionalna vatrogasna postrojba u gospodarstvu;

4. dobrovoljna vatrogasna postrojba u gospodarstvu - dobrovoljna vatrogasna
postrojba osnovana uz organiziranu profesionalnu vatrogasnu postrojbu,
- dobrovoljna vatrogasna postrojba koja djeluje samostalno.

Članak 2.

Za obavljanje vatrogasne djelatnosti u smislu Zakona potrebna je organizirana
vatrogasna postrojba, opremljena i formacijski dostatno jaka te stručno
osposobljena.

Članak 3.

Osnove organiziranosti vatrogasnih postrojbi na teritoriju Republike
Hrvatske određene su sljedećim čimbenicima:

1. prosudbom ugroženosti,

2. formacijskim ustrojem vatrogasne postrojbe,

3. brojem vatrogasaca u vatrogasnoj postrojbi,

4. tehničkom opremljenosti vatrogasne postrojbe,

5. obučenosti i pripravnosti vatrogasne postrojbe,

6. razmještajem vatrogasnih postrojbi,

7. organizacijskim mjerama za pravodobno uzbunjivanje i usklađeno djelovanje
vatrogasnih postrojbi,

8. organizacijom dežurstava.

II. PROSUDBA UGROŽENOSTI

Članak 4.

Izradbom prosudbe ugroženosti, sukladno odredbama Pravilnika o izradi
procjene ugroženosti od požara i tehnološke eksplozije. uz mjere za sprečavanje
nastanka i širenja požara (preventivne mjere), određuju se i mjere za učinkovito
gašenje nastalog požara ili sprečavanje drugog opasnog događaja, utvrđivanjem
vatrogasnih postrojbi koje će djelovati u pravnoj osobi, gradu, Gradu Zagrebu,
opčini. kotaru s posebnim statutom i županiji

III. FORMACIJSKI USTROJ VATROGASNE POSTROJBE

Članak 5.

Formacijske jedinice vatrogasne postrojbe su: - vatrogasna grupa: -
vatrogasno odjeljenje; - vatrogasna smjena; - vatrogasna ispostava: - vatrogasna
postaja.

Članak 6.

(1) Vatrogasna grupa najmanja je formacijska jedinica koja broji dva
člana,

(2) Članovi vatrogasne grupe su:

- vatrogasac voditelj vatrogasne grupe;

- vatrogasac.

Članak 7.

(1) Vatrogasno odjeljenje formacijska je jedinica koja broji osam do
deset članova.

(2) Vatrogasno odjeljenje može činiti manji broj članova od broja iz
stavka 1. ovoga članka, ali ne manje od tri člana. (3) Vatrogasno odjeljenje
iz stavka 1. ovoga članka čine

- vatrogasac voditelj vatrogasnog odjeljenja:

- vatrogasac vozač (u daljnjem tekstu vozač);

- tri do četiri vatrogasne grupe.

(4) Vatrogasno odjeljenje od tri člana, koje uporabom vatrogasnog vozila
može samostalno djelovati, čine:

- vozač :

- jedna vatrogasna grupa.

Članak 8.

Vatrogasna smjena formacijska je jedinica koju čini jedno ili više vatrogasnih
odjeljenja. koja djeluju u smjenskom sustavu.

Članak 9.

(1) Vatrogasna postaja i vatrogasna ispostava formacijske su jedinice
vatrogasne postrojbe Ministarstva unutarnjih poslova.

(2) Formacijske jedinice iz stavka 1. ovoga članka čine četiri vatrogasne
smjene.

Članak 10.

(1) Vatrogasnu postrojbu Ministarstva unutarnjih poslova čini najmanje
jedna formacijska jedinica iz članka 9. ovoga Pravilnika, a prema Uredbi
Vlade Republike Hrvatske o unutarnjem ustrojstvu Ministarstva unutarnjih
poslova.

(2) Vatrogasnu postrojbu udruge dobrovoljnih vatrogasaca čine najmanje
dva vatrogasna odjeljenja, kad je ona utvrđena planom zaštite od požara
grada, Grada Zagreba, općine, kotara s posebnim statutom i županije, odnosno
najmanje jedno vatrogasno odjeljenje za ostale vatrogasne postrojbe, kad
su određeni zapovjednici vatrogasnih postrojbi sukladno odredbama Zakona.

(3) Profesionalnu vatrogasnu postrojbu u gospodarstvu čine dvije i više
vatrogasnih smjena, kad je određen zapovjednik vatrogasne postrojbe sukladno
odredbama Zakona.

(4) Dobrovoljnu vatrogasnu postrojbu u gospodarstvu čine dvije i više
vatrogasnih smjena, koja je osnovana i djeluje uz organiziranu profesionalnu
vatrogasnu postrojbu, odnosno najmanje dva vatrogasna odjeljenja, kad djeluje
samostalno, zajedno sa zapovjednicima vatrogasnih postrojbi određenih sukladno
odredbama Zakona.

IV. BROJ VATROGASACA U VATROGASNOJ POSTROJBI

Članak 11.

(1) Broj vatrogasaca u vatrogasnoj postrojbi s potrebnom opremom i sredstvima,
kojima postrojba mora raspolagati sukladno odredbama Pravilnika o minimumu
tehničke opreme i sredstava vatrogasnih postrojbi, omogućava uspješno djelovanje
postrojbe na području za koje je osnovana.

(2) Broj vatrogasaca sukladno stavku 1. ovoga članka određen je kao
najmanji broj vatrogasaca koji mora imati vatrogasna postrojba.

Članak 12.

(1) Najmanji broj profesionalnih vatrogasaca u vatrogasnoj postrojbi
Ministarstva unutarnjih poslova ovisi o broju i vrsti formacijskih jedinica
sukladno članku 10., stavku 1. ovoga Pravilnika.

(2) Najmanji broj profesionalnih vatrogasaca u formacijskoj jedinici
vatrogasne postrojbe Ministarstva unutarnjih poslova određen je prema broju
vozača u vatrogasnoj smjeni.

(3) Sukladno stavku 2. ovoga članka formacijske jedinice vatrogasnih
postrojbi Ministarstva unutarnjih poslova određene su po sljedećim vrstama:

1. Vatrogasna ispostava - VRSTA "1" - formacijska je jedinica
postrojbe, koja ima jednog vozača u smjeni, a broji najmanje trinaest profesionalnih
vatrogasaca.

2. Vatrogasna postaja - VRSTA "2" - formacijska je jedinica
postrojbe. koja ima dva vozača u smjeni, a broji najmanje dvadeset i jednog
profesionalnog vatrogasca.

3. Vatrogasna postaja - VRSTA "3" - formacijska je jedinica
postrojbe, koja ima tri vozača u smjeni, a broji najmanje trideset i tri
profesionalna vatrogasca. 4. Vatrogasna postaja - VRSTA "4" -
formacijska je jedinica postrojbe, koja ima četiri vozača u smjeni, a broji
najmanje četrdeset i jednog profesionalnog vatrogasca.

5. Vatrogasna postaja - VRSTA -5" - formacijska je jedinica postrojbe,
koja ima pet vozača u smjeni, a broji najmanje pedeset profesionalnih vatrogasaca.

6. Vatrogasna postaja - VRSTA "6" - formacijska je jedinica
postrojbe, koja ima šest vozača u smjeni, a broji najmanje pedeset i osam
profesionalnih vatrogasaca.

(4) Za svaku drugu formacijsku jedinicu vatrogasne postrojbe Ministarstva
unutarnjih poslova, koja ima više od šest vozača u smjeni. najmanji broj
profesionalnih vatrogasaca odredit će se Uredbom Vlade Republike Hrvatske
u unutarnjem ustrojstvu Ministarstva unutarnjih poslova.

Članak 13.

(1) Najmanji broj osoba osposobljenih za obavljanje poslova dobrovoljnog
vatrogasca (u daljnjem tekstu: dobrovoljni vatrogasac) u vatrogasnoj postrojbi
udruge dobrovoljnih vatrogasaca sukladno odredbama Zakona i članka 10.,
stavka 2. ovoga Pravilnika udređen je za: - vatrogasnu postrojbu udruge
dobrovoljnih vatrogasaca utvrđenu planom zaštite od požara grada, Grada
Zagreba , općine, kotara s posebnim statutom I županije - 20 dobrovoljnih
vatrogasaca - ostale vatrogasne postrojbe udruga dobrovoljnih vatrogasaca
- 10 dobrovoljnih vatrogasaca .

Članak 14

(1) Najmanji broj profesionalnih vatrogasaca u profesionalnoj vatrogasnoj
postrojbi u gospodarstvu udređen je odredbama Pravilnika o razvrstavanju
građevina, građevinskih dijelova i prostora u određene kategorije ugroženosti
od požara i eksplozija, prema kujima su vlasnici, odnosno korisnici građevina
i prostora razvrstani u prvu kategoriju ugroženosti dužni osigurati djelovanje
vatrogasne postrojbe.

(2) Sukladno stavku 1. ovoga članka i članku 10. stavku 3. ovoga Pravilnika
profesionalne vatrogasne postrojbe u gospodarstvu određene su pu sljedećim
vrstarna:

1. Profesionalna vatrogasna postrojba - VRSTA "Ia" - postrojba
je koja broji najmanje šezdeset i pet profesionalnih vatrogasaca, od kojih
su najmanje četiri vozača po smjeni.

2 Profesionalna vatrogasna postrojba - VRSTA "Ib" - postrojba
je koja broji najmanje pedeset i tri profesionalna vatrogasca, od kojih
su najrnanje tri vozača po smjeni.

3. Profesionalna vatrogasna postrojba - VRSTA "Ic" - postrojba
je koja broji najmanje četrdeset i dva profesionalna vatrogasca, od kojih
su najmanje tri vozača po smjeni.

4. Profesionalna vatrogasna postrojba - VRSTA "Id" - postrojba
je koja broji najmanje trideset i pet profesionalnih vatrogasaca, od kojih
su najmanje dva vozača po smjeni.

5. Profesionalna vatrogasna postrojba - VRSTA "Ie" - postrojba
je koja broji najmanje dvadeset i sedam profesionalnih vatrogasaca. od
kojih su najmanje dva vozača po smjeni.

6. Profesionalna vatrogasna postrojba - VRSTA "If" - postrojba
je koja broji najmanje dvadeset I dva profesionalna vatrogasca, od kojih
je najmanje jedan vozač po smjeni.

7. Profesionalna vatrogasna postrojba - VRSTA "Ig" - postrojba
je koja broji najmanje šesnaest profesionalnih vatrogasaca. od kojih je
najmanje jedan vozač po smjeni

8. Profesionalna vatrogasna postrojba - VRSTA "Ih" - postrojba
je koja broji najmanje dvanaest profesionalnih vatrogasaca. od kojih je
najmanje jedan vozač po smjeni.

(3) Ako je uz profesionalnu vatrogasnu postrojbu u gospodarstvu osnovana
dobrovoljna vatrogasna postrojba najmanji broj profesionalnih vatrogasaca
u postrojbi iz stavka 2. ovoga članka može se smanjiti za postrojbu:

1. VRSTA "Ia" - na pedeset i tri profesionalna vatrogasca;

2. VRSTA "Ib"" -na četrdeset I dva profesionalna vatrogasca;

3. VRSTA "Ic" - na trideset i pet profesionalnih vatrogasaca;

4. VRSTA "Id" - na dvadeset i sedam profesionalnih vatrogasaca;

5. VRSTA "Ie" - na dvadeset i dva profesionalna vatrogasca:

6. VRSTA "If"" - na šesnaest profesionalnih vatrogasaca;

7. VRSTA "Ig" - na dvanaest profesionalnih vatrogasaca;

8. VRSTA "Ih" - na devet profesionalnih vatrogasaca.

Članak 15.

(1) Najmanji broj djelatnika osposobljenih za obavljanje poslova dobrovoljnog
vatrogasca (u daljnjem tekstu dobrovoljni vatrogasac) u dobrovoljnoj vatrogasnoj
postrojbi, koja je osnovana uz profesionalnu vatrogasnu postrojbu, određen
je odredbama Pravilnika iz članka 14. stavka 1. ovoga Pravilnika.

(2) Dobrovoljna vatrogasna postrojba u gospodarstvu, osnovana uz profesionalnu
vatrogasnu postrojbu iz članka 14. stavka 3. ovoga Pravilnika, mora imati
sukladno odredbi članka 10. stavka 4. ovoga Pravilnika najmanji broj dobrovoljnih
vatrogasaca za postrojbu:

1 VRSTA "Ia" - četrdeset i jedan dobrovoljni vatrogasac :

2. VRSTA "Ib" - trideset i sedam dobrovoljnih vatrogasaca;

3. VRSTA "Ic" - trideset i dva dobrovoljna vatrogasca;

4. VRSTA "Id" - dvadeset i osam dobrovoljnih vatrogasaca;

5. VRSTA "Ie" - dvadeset i četiri dobrovoljna vatrogasca;

6. VRSTA "If" - dvadeset dobrovoljnib vatrogasaca;

7. VRSTA "Ig" - šesnaest dobrovoljnih vatrogasaca:

8. VRSTA "Ih" - jedanaest dobrovoljnih vatrogasaca.

(3) Dobrovoljna vatrogasna postrojba u gospodarstvu koja djeluje samostalno
mora imati najmanje dvadeset dobrovoljnih vatrogasaca sukladno odredbama
Zakona i članka 10. stavka 4. ovoga Pravilnika.

Članak 16.

1 Vatrogasci vatrogasne postrojbe koja djeluje u smjenskom sustavu moraju
biti ravnomjerno raspoređeni po broju i formacijskim jedinicama po smjenama.

V. TEHNIČKA OPREMLJENOST VATROGASNE POSTROJBE

Članak 17.

(1) Vatrogasna postrojba mora biti opremljena opremom i sredstvima koja
omogućavaju uspješno obavljanje vatrogasne djelatnosti, a izbor opreme
i sredstava ovisi o vrsti i požarnim osobinama prostora i objekata koje
postrojba štiti.

(2) Najmanja moguća tehnička opremljenost vatrogasne postrojbe, potrebna
da bi ona mogla djelovati u smislu stavka 1. ovoga članka, određena je
Pravilnikom o minimumu tehničke opreme i sredstava vatrogasnih postrojbi.

VI. OBUČENOST I PRIPRAVNOST VATROGASNE POSTROJBE

Članak 18.

(1) Uspješno obavljanje vatrogasne djelatnosti zahtijeva stalno stručno
obrazovanje i uvježbavanje pripadnika vatrogasne postrojbe, a na način
utvrđen Pravilnikom o programu i načinu provedbe teorijske nastave i praktičnih
vježbi u vatrogasnim postrojbama.

(2) Pripravnošću vatrogasne postrojbe omogućava se da postrojba u svakom
trenutku i u najkraće vrijeme može djelovati sa svim raspoloživim snagama.

(3) Pripravnost u smislu stavka 2. ovog članka osigurava se propisima
kojima se uređuje unutarnje ustrojstvo vatrogasne postrojbe.

VII RAZMJEŠTAJ VATROGASNIH POSTROJBI

Članak 19.

Razmještaj vatrogasnih postrojbi na teritoriju Republike Hrvatske treba
biti takav, da se dolazak vatrogasne postrojbe na intervenciju do najudaljenijeg
mjesta područja koje se štiti,svede na dopuštenu granicu do petnaest minuta.

VIII. ORGANIZACIJSKE MJERE ZA PRAVODOBNO UZBUNJIVANJE I USKLAĐENO
DJELOVANJE VATROGASNIH POSTROJBI

Članak 20.

(1) Vatrogasne postrojbe na teritoriju Republike Hrvatske moraju se
sustavom veza povezati tako da jedinstveno i usklađeno deluju na intervenciji
na bilo kojem mjestu i u najkraće vrijeme.

(2) Kako bi vatrogasne postrojbe mogle djelovati sukladno stavku 1.
ovoga članka, osim sustava veza, potrebno je osigurati sustav subordinacije
kojim se određuju međusobni odnosi vatrogasnih postrojbi i njihovih članova,
a sukladno odredbama Pravilnika o međusobnim odnosima vatrogasnih postrojbi
u vatrogasnim intervencijama.

IX. ORGANIZACIJA DEŽURSTVA

Članak 21.

Za građevine, otvorene prostore i druge prostore od posebnog značaja,
ili za vrijeme povećane opasnosti, određuje se stalno vatrogasno dežurstvo
pripadnika vatrogasnih postrojbi ili osoba osposobljenih za poslove profesionalnog,
odnosno dobrovoljnog vatrogasca, a prema odluci nadležnih tijela državne
uprave, jedinica lokalne samouprave i uprave te pravnih osoba.

X. ZAVRŠNE ODREDBE

Članak 22.

Ovaj Pravilnik stupa na snagu osmog dana od dana objave u "Narodnim
novinama".

Broj : 511-01-78-17146/1-94,

Zagreb, 25. srpnja 1994.

Ministar unutarnjih poslova

**Ivan Jarnjak, v. r.**

Pravilnik, NN 61/1994-1101